Montécio Majore Montecchio Maggiore 30-11-2017 monteciani Montécio Majore, el xe on comun de 23 218 abitanti de ła provincia de Vicensa. Montècio el xe el paese dei Castełi de Romeo e Giułieta, che dal monte i domina el paese, e che i xe diventà el sinboło steso de ła sità, nonché sede de varie manifestasion. I abitanti de Montecio i xe ciamà infati "castełani". El comùn de montecio el xe divizo in cuatro parti, oltre che a łe frasion. Ghe xe Alte, San Piero, che xe ła el posto dove che sta i carabinjeri e la cexa de San Piero; el Duomo de Santa Maria e San Vitale indove che sta la cexa pì inportante, ła sede de la scuadra de balòn che xuga in serie D e el municipio; in fondo ghe xe ła Vałe, che xe la parte pì vecia, indove ai bordi, in via Bivio San Vitale, ghe xe ła stasiòn dei autobus denominà eroneamente Stasion de San Vitałe. En el teritorio del comùn ghe xe stà omini anca prima del ano 0, come xè testimonià da ła roba che xè in tel museo Zannato. Xè seguro che Montecio xè stà abità anca dai romani parchè en un campo xè stà trovà schèi romani e osi che sembra che i sia del epoca. En el museo de Vicensa ghe xè un pexo de muro inciso en latino che xè sta trovà propio a Montecio. A Montecio, ghe xè stà grose fabriche come ła Ceccato e ła Boschetti. Al dìa de oncò però ła Ceccato ga xarà e ła Boschetti non xè mia groxa come na volta. En la zona industrial de Montecio, al dìa de oncò ghe xè fabriche che fa plastega, tochi de fèro, mestieri kimixi e anca un po de concia. A parte de ła FIS, che ła fa roba par far le medixine, però łe xe mia tanto groxe.